ΓΡΑΠΤΗ ΕΡΩΤΗΣΗ E-0396/00

υποβολή: Doris Pack (PPE-DE) προς την Επιτροπή

(15 Φεβρουαρίου 2000)

Θέμα: Δικαιώματα τηλεοπτικής μετάδοσης

Η Διεθνής Ομοσπονδία Ελκήθρων Αγώνων F.I.B.T. (Fdration Internationale de Bobsleigh et de Tobogganing) η οποία εδρεύει στο Μιλάνο (Ιταλία), διοργανώνει κάθε χρόνο σειρά αγώνων για έλκηθρα δύο και τεσσάρων θέσεων στο πλαίσιο παγκόσμιου κυπέλου καθώς και ευρωπαϊκών και παγκόσμιων πρωταθλημάτων.

Η F.I.B.T. αναθέτει τη διοργάνωση των εκδηλώσεων αυτών σε διάφορες εθνικές ομοσπονδίες και σε φορείς εκμετάλλευσης που διαθέτουν τις πίστες ελκήθρων βάσει συμβάσεως που πρέπει να αποδέχονται οι ενδιαφερόμενοι, σύμφωνα με τους όρους που προβλέπει η F.I.B.T.

Σύμφωνα με το διεθνή κανονισμό της F.I.B.T., παράγραφος 1.13.4, όλα τα δικαιώματα τηλεοπτικής, κινηματογραφικής, βιντεοσκοπικής και ραδιοφωνικής μετάδοσης καθώς και για τα νέα μέσα ενημέρωσης χωρίς να προβάλλονται αξιώσεις αποκλειστικής εκμετάλλευσης συμπεριλαμβανομένων των δικαιωμάτων σε CD-Rom και στο Internet, ανήκαν αποκλειστικά στην κυριότητα της F.I.B.T.

Η F.I.B.T., επικαλούμενη τις διατάξεις αυτές του διεθνούς της κανονισμού, έχει συνάψει σύμβαση με το EUROSPORT. Απαγορεύεται δε στους τοπικούς διοργανωτές και στις εθνικές ομοσπονδίες πουφίστανται τους οικονομικούς κινδύνους των εκδηλώσεων να εκμεταλλευτούν τα δικαιώματα μετάδοσης. Οι χρηματοδοτικοί πόροι που απαιτούνται για να χρηματοδοτηθούν μελλοντικά πίστες ελκήθρων παγοδρομίας αφαιρούνται από τους τοπικούς διοργανωτές και τα σωματεία των μελών της F.I.B.T.

Θα μπορούσε να απαντήσει η Επιτροπή στις ακόλουθες ερωτήσεις:

1. αντιβαίνουν οι κανόνες της F.I.B.T. και το συμβόλαιο των εκδηλώσεών της στην εξέλιξη της κοινοτικής νομολογίας στον τομέα του αθλητισμού;

2. Παρεμποδίζει ο κανονισμός της F.I.B.T. την ελεύθερη παροχήπηρεσιών;

Απάντηση της κ. Reding εξ ονόματος της Επιτροπής

(27 Μαρτίου 2000)

Σύμφωνα με τη νομολογία του Δικαστηρίου ο αθλητισμός και οι σχετικές με τον αθλητισμό δραστηριότητες όπως η οργάνωση και η αναμετάδοση αθλητικών εκδηλώσεων πρέπει να συμμορφώνονται με την κοινοτική νομοθεσία εφόσον αποτελούν οικονομική δραστηριότητα κατά την έννοια του άρθρου 2 της συνθήκης(1).

Οι κοινοτικοί κανόνες ανταγωνισμού επομένως ισχύουν κατ'αρχήν για πρακτικές όπως η ομαδική πώληση τηλεοπτικών δικαιωμάτων από τις αθλητικές συνομοσπονδίες για γεγονότα που οργανώνονταιπό την αιγίδα τους.

Παρ'όλα αυτά η απόφαση του αν η ομαδική πώληση τηλεοπτικών δικαιωμάτων για αγώνες bobsleigh συμφωνεί με τους κοινοτικούς κανόνες ανταγωνισμού δεν μπορεί να ληφθεί χωρίς προσεκτική εξέταση των συγκεκριμένων γεγονότων και περιστάσεων. Στην περίπτωση αυτή πρέπει να εξεταστεί το εάν η πρακτική επηρεάζει το εμπόριο μεταξύ των κρατών μελών και περιορίζει αισθητά τον ανταγωνισμό στην συγκεκριμένη αγορά, το οποίο είναι το πιθανότερο τουλάχιστον όταν η ομαδική πώληση αφορά δικαιώματα αναμετάδοσης σεψηλή τιμή για ιδιαίτερα λαοφιλή αθλήματα.

Όσον αφορά την ελευθερία παροχήςπηρεσιών, οι αρχές της ελεύθερης κυκλοφορίας μέσα στην εσωτερική αγορά όχι μόνον ισχύουν για τη δραστηριότητα των δημόσιων αρχών αλλά επεκτείνονται επίσης στους κάθε άλλου είδους κανόνες που σκοπεύουν στη ρύθμιση της αμειβόμενης απασχόλησης με ομαδικό τρόπο.

Στην Επιτροπή δεν έχουν διαβιβαστεί καταγγελίες ή ειδοποιήσεις για την παραβίαση των αρχών της ελεύθερης κυκλοφορίας (ειδικά της ελεύθερης κυκλοφορίας τωνπηρεσιών)που αφορούν την αναμετάδοση αγώνων bobsleigh ή που σχετίζονται με την ομαδική πώληση τηλεοπτικών δικαιωμάτων. Δεδομένου ότι η Επιτροπή αυτή την περίοδο διενεργεί εξέταση για την ομαδική πώληση τηλεοπτικών δικαιωμάτων για άλλα αθλητικά γεγονότα, το αποτέλεσμα της οποίας επίσης θα σχετίζεται με την ομαδική πώληση τηλεοπτικών δικαιωμάτων αγώνων με bobsleigh, δεν προτίθεται να ερευνήσει αυτό θέμα προς το παρόν.

(1) Βλέπεποθέσεις 36/74 (Walrave) της 12/12/1974 ή C-415/93 (Bosman) της 15/12/1995.